# Palla

La palla és la tija seca dels cereals (blat, civada, sègol, ordi, etcètera), després que el gra o llavor ha estat separat mitjançant la trilla.

## Citacions

* Un llit és senzillament un lloc per dormir-hi. Ben mirat, un jaç de palla també és un llit.
    (en anglès) A bed merely means a place to sleep in. A pile of straw in a stall is a bed, properly regarded.
       La rebel·lió dels animals, 1945. — George Orwell

## Dites populars

* A Beniardà, ni palla ni gra.
* Amb temps i palla d'ordi maduren les nesples.
* Amic malvat, deixa la palla i s'enduu el blat.
* Any de palla, poca grana.
* Baralles de canalla, foc de palla.
* Blat tardà, ni palla ni gra.
    (var.) Forment tardà, ni palla ni gra.
* De blat i de palla, com més n'hi ha, més se'n gasta.
* De mal pagador, gra o palla.
* El qui amb la dona es baralla, corre perill de dormir a la palla.
* Els de Beniardà, molta palla i poc gra.
* Fes bé i treballa, i no dormis a la palla.
* Hivern gelat, poca palla i molt blat.
* L'infern no s'ha d'omplir de palla.
* La casa on se treballa, mai hi falta pa ni palla.
* Les xiques de Benidorm són altes i pessen poc; tenen la cua de palla i no hi ha qui els pegue foc.
* Maig hortolà, palla i poc gra.
* Moltes palles fan un paller.
* Nadal en dijous, sembra plans i pujols, i amb prou feines faràs palla pels bous.
* Per Sant Antoni de gener, mitja palla i mig graner.(Manresa)
* Quan la palla és al paller, la dona és al llumener.
* Quaresma ventosa, collita granellosa; si massa vent fa, ni palla ni gra.(Urgell)
* Quatre caderneres, quatre rossinyols i un barret de palla per a tapar.
* Qui cull palla i llença el gra, mai té pa.
* Qui de jove no treballa, quan és vell dorm a la palla.
* Qui té la mà de palla, no posi foc a la falla.
* Qui treballa, té pa i palla.
    (var.) En la casa on se treballa, no hi manca pa ni palla.
* Si per la Mare de Déu de l'Empordà terreja, ven el blat, que n'hi haurà anyada; si verdeja, guarda'l, que no hi haurà ni palla.
* Si sembres per Santa Eulàlia, bon gra i bona palla.
* Teulà, ni palla ni gra.
* Treballa i no menjaràs palla.
* Vull anar-me'n a València a buscar-me un valencià, perquè els fadrins d'Aragó molta palla i poc gra.

## Frases fetes i locucions

* Veges si talla, ganivet de fusta esmolat amb palla!
          Retret a qui pretén fer creure quelcom inversemblant.

## Referències

* ↑ Orwell, 2003.
* 1 2 Bertran Calvo, Vicent «Els pobles de la Marina parlen els uns dels altres: gentilicis i renoms» (PDF). Butlletí Interior de la Societat d'Onomàstica, Núm. 94-95, (Octubre 2003), pàg. 62-63 [Consulta: 1556620278].
* 1 2 3 4 5 6 7 8 9 10 11 12 13 14 Alcover, Antoni M.; Moll, Francesc de B. «palla». A: Diccionari català-valencià-balear. Barcelona: IEC, 2002.
* 1 2 Cinc mil refranys catalans i frases fetes populars, 1965.
* ↑ Alcover, Antoni M.; Moll, Francesc de B. «canalla». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «forment». A: Diccionari català-valencià-balear. Barcelona: IEC, 2002.
* 1 2 3 Parés i Puntas, 1999.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 5 octubre 2024].
* ↑ Alcover, Antoni M.; Moll, Francesc de B. «infern». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «casa». A: Diccionari català-valencià-balear. Barcelona: IEC, 2002.
* ↑ Sanchis Guarner, Manuel. Els pobles valencians parlen els uns dels altres. Sector meridional., 1965, p. 66.
* ↑ Alcover, Antoni M.; Moll, Francesc de B. «maig». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «Nadal». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «Antoni». A: Diccionari català-valencià-balear. Barcelona: IEC, 2002.
* ↑ Parés i Puntas, 1999, p. 533-568.
* ↑ Amades, 1982, p. 736-738.
* ↑ Parés, 1998.
* ↑ «ganivet». Diccionari normatiu valencià. Acadèmia Valenciana de la Llengua.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Orwell, George. La Rebel·lió dels animals. Barcelona: Edicions 62, 2003 (Balancí; 47). ISBN 8429752986.
* Parés i Puntas, Anna. Diccionari de refranys. Català-castellà, castellà-català (en català). Barcelona: Edicions 62, 1998. ISBN 842974293X.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.